《次韵和少述见赠兼简审言》
宋代·沈遘

十年高卧占东南，禹穴幽纵久已探。峻节千寻山壁立，虚怀万顷海波涵。

愧非仲举能延士，赖有君公为对谈。大句联来两豪绝，应知弱力已难堪。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。